“หุ้นเอเชีย” เปิดบวก รอผลประชุม “แบงก์ชาติออสซี่” คาดขึ้นดอกเบี้ย 0.25%
ตลาดหุ้นเอเชีย เปิดบวก นักลงทุนรอผลประชุมธนาคารกลางออสเตรเลีย คาดขึ้นดอกเบี้ย 0.25%
ตลาดหุ้นเอเชีย เปิดบวก นักลงทุนรอผลประชุมธนาคารกลางออสเตรเลีย คาดขึ้นดอกเบี้ย 0.25%
7 ก.พ. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ ขณะที่นักลงทุนรอคอยการตัดสินใจเรื่องอัตราดอกเบี้ยของธนาคารกลางออสเตรเลีย (RBA) โดยนักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่า RBA จะปรับขึ้นดอกเบี้ย 0.25%
ทั้งนี้ ดัชนีนิกเกอิเปิดภาคเช้าที่ระดับ 27,744.90 จุด เพิ่มขึ้น 51.25 จุด หรือ +0.19%, ดัชนีฮั่งเส็งเปิดภาคเช้าที่ระดับ 21,288.39 จุด เพิ่มขึ้น 66.23 จุด หรือ +0.31% และดัชนีเซี่ยงไฮ้คอมโพสิตเปิดภาคเช้าที่ระดับ 3,245.23 จุด เพิ่มขึ้น 6.53 จุด หรือ +0.20%
โดยสำนักข่าวเกียวโดรายงานว่า ธนาคารกลางญี่ปุ่น (BOJ) วางแผนที่จะยื่นเสนอชื่อผู้ว่าการ BOJ คนใหม่ต่อรัฐสภาสัปดาห์หน้า
ด้านบริษัทซอฟต์แบงก์ กรุ๊ป และนินเทนโดของญี่ปุ่นเตรียมรายงานผลประกอบการไตรมาส 3 ในวันนี้ ขณะที่ บริษัทเอสเค อินโนเวชันและเคบี ไฟแนนเชียล กรุ๊ปของเกาหลีใต้จะเปิดเผยผลประกอบการรายไตรมาสเช่นกัน ด้านบริษัทยัม ไชน่าจะเปิดเผยผลประกอบการไตรมาส 4 และตลอดทั้งปี